

REPUBLIKA HRVATSKA

ZADARSKA ŽUPANIJA

OPĆINA STARIGRAD

**Općinski načelnik**

**PRIOPĆENJE ZA JAVNOST**

sa23. sjednice Općinskog vijeća održane dana 26. studenog 2020.g.

Na 23. sjednici Općinskog vijeća, održanoj 26. studenog 2020. godine, donesene su slijedeće odluke, o kojima izvješćujemo javnost:

1. **II. izmjene i dopune Proračuna Općine Starigrad za 2020. godine**

Temeljem članka 39. Stavka 2. Zakona o proračunu (“Narodne novine” broj 87/08, 136/12 i 15/15), Općinsko vijeće je donijelo Odluku o II. izmjenama i dopunama Proračuna Općine Starigrad za 2020. godinu. II. Izmjene i dopune proračuna općine Starigrad za 2020. godinu rađene su radi usklađenja rashodovne strane sa realnom procjenom mogućnosti i veličinom realizacije, usklađenja prihodovne strane sa procjenom realizacije, te radi uvrštavanja novih rashoda koji nisu bili planirani proračunom.

Ukupni prihodi i primici Proračuna za 2020. godinu ovim izmjenama i dopunama proračuna smanjuju se za 1.142.000,00 kn odnosno za 6,08% i iznose 17.635.692,00 kn. Prihodi poslovanja smanjeni su za 992.000,00 kn i sada iznose 13.714.140,00 kn. Prihodi od prodaje nefinancijske imovine smanjeni su za 150.000,00 kn i sad iznose 450.000,00 kn. Raspoloživa sredstva iz prethodnih godina usklađena su stvarno ostvarenim viškom prihoda iz 2019. godine i iznose ukupno 3.471.552,00 kn (višak Općine Starigrad u iznosu od 3.438.532,00 kn i višak proračunskog korisnika Dječjeg vrtića Osmjeh u iznosu od 33.020,00 kn) i tu ne dolazi do promjena jer je navedeno usklađeno prvim izmjenama i dopunama proračuna.

Ukupni rashodi i izdaci se planiraju u iznosu od 17.635.692,00 kn i uravnoteženi su sa ukupnim prihodima i primicima. Rashodi poslovanja ovim izmjenama i dopunama proračuna smanjuju se 644.000,00 kn i sada iznose 16.480.192,00 kn. Rashodi za nabavu nefinancijske imovine smanjuju se 498.000,00 kn i sada iznose 1.155.500,00 kn.

1. **II. izmjene i dopune Plana razvojnih programa Općine Starigrad za 2020.g.,**

Planirano razdoblje izgradnje i dovršenja objekata prema planu za 2020. godinu je 31.12.2020. godine. Plan razvojnih programa usklađivat će se svaku godinu, a za provedbu plana odgovorni su općinski načelnik i Jedinstveni upravni odjel Općine Starigrad. Izmjene i dopune u Planu razvojni programa napravljene su u skladu sa II. izmjenama i dopunama Proračuna Općine Starigrad za 2020. godinu.

**3. II. izmjene i dopune Programa građenja komunalne infrastrukture za 2020., I. izmjene i dopune Programa socijalne skrbi za 2020. godinu**

Izmjene i dopune navedenih Programa propisane su posebnim zakonima: Zakonom o komunalnom gospodarstvu i Zakonom o socijalnoj skrbi.

U Programu građenja komunalne infrastrukture za 2020. godinu donose se II. izmjene i dopune kojima je predviđeno ukupno 775.000,00 kn. II. Izmjenom i dopunom Programom socijalne skrbi Općine Starigrad za 2020. godinu mijenja se Program socijalne skrbi Općine Starigrad za 2020. godinu, te se u sklopu aktivnosti Naknada roditeljima novorođene djece povećava iznos za 15.000,00 kn, a aktivnost Sufinanciranje troška dječjeg vrtića smanjuje se iznos za 15.000,00 kn, sveukupno za financiranje Programa socijalne skrbi određuju se sredstva u iznosu od 275.000,00 kn.

1. **Proračun Općine Starigrad za 2021. godinu sa projekcijama za 2022. i 2023. godinu**

U skladu s odredbama Zakona o proračunu, Pravilnika o proračunskim klasifikacijama, te Pravilnika o proračunskom računovodstvu i računskom planu napravljen je prijedlog Proračuna Općine Starigrad za 2021. godinu, te projekcije za 2022. i 2023. godinu. Proračun se sastoji od općeg i posebnog dijela te plana razvojnih programa. U Proračun Općine Starigrad uključeni su i vlastiti i namjenski prihodi i primici proračunskog korisnika Dječji vrtić „Osmjeh“ koji se uplaćuju na njihove žiro račune, te rashodi i izdaci proračunskih korisnika koje financiraju iz tih prihoda. Proračun Općine Starigrad za 2021. godinu utvrđen je u iznosu od 19.100.000,00 kn.

Ukupni prihodi i primici Proračuna za 2021. godinu planiraju se u iznosu od 19.100.000,00 kn, a u tome prihodi poslovanja iznose 16.093.000,00 kn, prihodi od prodaje nefinancijske imovine 1.000.000,00 kn i raspoloživa sredstva iz prethodnih godina 2.007.000,00 kn. Ukupni rashodi i izdaci za 2021. godinu planiraju se u iznosu od 19.100.000,00 kn, a uključuju rashode poslovanja u visini od 13.731.500,00 kn i rashode za nabavu nefinancijske imovine u visini od 5.368.500,00 kn.

1. **Plan razvojnih programa Općine Starigrad za 2021. godinu sa projekcijama za 2022. i 2023. godinu**

Plan razvojnih programa za 2021. godinu sa projekcijama za 2022. i 2023. godinu sadrži ciljeve i prioritete razvoja Općine Starigrad povezane sa programskom i organizacijskom klasifikacijom proračuna Općine Starigrad. Planirano razdoblje izgradnje i dovršenja prema planu za 2021. godinu je 31.12.2021. godine. Plan razvojnih programa usklađivat će se za svaku godinu, a za provedbu plana odgovorni su općinski načelnik i Jedinstveni upravni odjel.

1. **Odluka o izvršavanju Proračuna Općine Starigrad za 2021. godinu**

Ovom Odlukom određuje se struktura prihoda i primitaka te rashoda i izdataka Proračuna Općine Starigrad za 2021. Godinu, njegovo izvršavanje, zaduživanja i jamstva, upravljanje financijskom i nefinancijskom imovinom, prava i obveze korisnika proračunskih sredstava, te druga pitanja u izvršavanju proračuna.

1. **Programa građenja komunalne infrastrukture, Programa održavanja komunalne infrastrukture za 2021.g., Programa javnih potreba u sportu za 2021.g., Programa javnih potreba u kulturi za 2021.g., Programa javnih potreba u školstvu, predškolskom odgoju i naobrazbi u 2021.g., Programa socijalne skrbi za 2021.g., Program korištenja naknade za zadržavanje nezakonito izgrađenih zgrada u prostoru za 2021. godinu**

Obveza donošenja zajedno sa godišnjim proračunom za svaku kalendarsku godinu te obvezan sadržaj navedenih Programa propisani su posebnim zakonima: Zakon o komunalnom gospodarstvu, Zakon o postupanju s nezakonito izgrađenim zgradama, Zakon o sportu, Zakon o financiranju javnih potreba u kulturi, Zakon o socijalnoj skrbi, Zakon o predškolskom odgoju i naobrazbi, Zakon o odgoju i obrazovanju u osnovnoj i srednjoj školi.

- Za ostvarivanje Programa građenja komunalne infrastrukture u 2021. godini predviđeno je ukupno 2.425.000,00 kuna.

- Za ostvarivanje Programa održavanja komunalne infrastrukture predviđeno je ukupno 5.895.000,00 kuna.

- Prihodi proračuna od naknade za zadržavanje nezakonito izgrađenih zgrada u prostoru, a kao 30% ukupnog iznosa naknade, planiran je u iznosu od 50.000,00 utrošiti će se namjenski.

- Sredstva za program javnih potreba u području sporta predviđena su u iznosu od 135.000,00 kuna.

- Sredstva za program javnih potreba u kulturi predviđena su u iznosu od 105.000,00 kuna.

- Za ostvarivanje raznih oblika socijalne skrbi predviđena su sredstva u iznosu od 275.000,00 kuna.

- Program javnih potreba u školstvu, predškolskom odgoju i naobrazbi provodi se za više različitih programa za koje je u proračunu predviđeno 1.589.500,00 kuna.

1. **Odluka o raspoređivanju sredstava za financiranje političkih stranaka i predstavnika izabranih s liste grupe birača za 2021. godinu**

Odluka je donesena u skladu sa Zakonom o financiranju političkih aktivnosti i izborne promidžbe (NN br. 24/11., 61/11., 27/13., 2/14., 96/16. i 70/17)

U proračunu Općine Starigrad za 2021. godinu osigurana su sredstva za rad političkih stranaka i predstavnika u Općinskom vijeću u iznosu od 55.000,00 kn.

1. **Odluka o privremenoj zabrani izvođenja građevinskih radova tijekom turističke sezone**

Odlukom se određuje vrste građevina, vrste radova, područja, razdoblje i vrijeme na koje se odnosi privremena zabrana radova, provođenje nadzora nad primjenom Odluke i prekršajne sankcije. Zabrana se odnosi na cijelo područje Općine Starigrad i odnosi se na slijedeća razdoblja:

* od 1. travnja do 5. travnja 2021. g. od 0:00 do 24:00
* 3. lipnja 2021.g. od 0:00 do 24:00
* od 15. lipnja do 15. rujna 2021. godine od 0:00 do 24:00

1. **Analiza stanja** **sustava civilne zaštite za 2020. godinu, donošenje plana razvoja sustava civilne zaštite za 2021. godinu**

Prihvaća se Analiza stanja sustava civilne zaštite u 2020. godinu koju se predložio Općinski načelnik i donosi plana razvoja sustava civilne zaštite za 2021. godinu. Ovi akti temelje se na Zakonu o sustavu civilne zaštite (NN br. 82/15, 118/18 i 31/20).

U Starigradu, 26. studenog 2020. g.

Pripremila:  Načelnik:

Marija Jukić, struč.spec.admin.publ. Krste Ramić, dipl.oec. v.r.